Diari Oficial de la Generalitat Valenciana


Sumari del DOGV 4506, del 23-05-2003 (2003/6017)

RESOLUCIÓ de 19 de maig de 2003, de la Conselleria de Bienestar Social, per la qual es minoren els crèdits amb què es financen les ajudes dirigides al sosteniment dels centres d'atenció especialitzada a menors, convocades mitjançant l'Orde de 10 de desembre de 2002, per la qual es regulen i convoquen ajudes dirigides al sosteniment dels centres d'atenció especialitzada a menors per a l'exercici 2003, determinades en la Resolució de 3 de març de 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6017


Data del document
:   19-05-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * protecció de la infància
    * equipament social

RESOLUCIÓ de 19 de maig de 2003, de la Conselleria de Bienestar Social, per la qual es minoren els crèdits amb què es financen les ajudes dirigides al sosteniment dels centres d'atenció especialitzada a menors, convocades mitjançant l'Orde de 10 de desembre de 2002, per la qual es regulen i convoquen ajudes dirigides al sosteniment dels centres d'atenció especialitzada a menors per a l'exercici 2003, determinades en la Resolució de 3 de març de 2003. [2003/6017]
  
La Conselleria de Benestar Social, mitjançant Orde de 10 de desembre de 2002 (DOGV núm 4402, de data de 19 de desembre de 2002), ha regulat i convocat ajudes dirigides al sosteniment dels centres d'atenció especialitzada a menors per a l'exercici de 2003.
  
Una vegada aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4409, de data 31 de desembre de 2002), en aplicació d'allò que establix la disposició addicional primera de l'Orde d'Ajudes, i d'acord amb allò establit en l'article 47.11 del Decret Legislatiu, de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant Resolució de 3 de març de 2003, de la Conselleria de Benestar Social (DOGV núm. 4455, de 7 de març de 2003), a donar publicitat als crèdits i a les línies de subvenció destinades a finançar les ajudes convocades per l'Orde de 10 de desembre de 2002.
  
Una vegada finalitzat el termini de presentació de sol·licituds i resolts tots els expedients presentats a l'empara de l'Orde de 10 de desembre de 2002, i com queda crèdit retingut sobrant en el projecte T1327, correspon desafectar i minorar este.
  
Per tant, segons allò exposat i a les competències d'esta Conselleria de Benestar Social, resolc:
  
Primer
  
Minorar en un import de 254.686,29 euros, la quantia dels crèdits que finançen el programa pressupostari 44.53.710.33 Família, Menor i Adopcions, que a continuació s'indica:
  
Denominació: centres atenció especialitzada sector menor
  
Projecte: T1327
  
Consignació pressupostària: minoració de 254.686,29 euros, i passa de 5.078.215,82 euros a 4.823.529,53 euros.
  
Procedència i quantia dels fons: propis
  
Segon
  
Publicar la present resolució en el Diari Oficial de la Generalitat Valenciana.
  
València, 19 de maig de 2003
  
El conseller de Benestar Social
  
RAFAEL BLASCO CASTANY